ร้านสิทธิ์เจริญ ราดหน้าเนื้อเด้ง .... เป็นชื่อเดิมของทางร้าน เมื่อก่อนมีทั้งหมู ทั้งเนื้อ แต่เกิดเหตุการณ์ดราม่า หมู-เนื้อเด้ง ปัจจุบันเลยเหลือแค่หมูเด้งแล้วครับ เป็นอีกร้านของต้นตำรับความอร่อยซึ่งขายมานานมากกว่า 50 ปี แล้วครับ (ป้ายเค้าบอกยังงั้น) 
- เมนูมีทั้งแบบเส้น : เส้นหมี่เหลือง/เส้นหมี่ขาว (หมี่หุ้น)/ก๋วยเตี๋ยว แบบผัดซีอิ้ว หรือราดหน้า และขอแนะนำหมี่กรอบราดหน้าอร่อยดีครับ นอกจากนี้ยังมีเมนูข้าว ข้าวหมูทอด คะน้าหมูทอด ราดพริก กระเพรา ข้าวผัด เลือกได้ตามความชอบ 
- เมนูที่กล่าวมาด้านบน มีหมูเด้งเป็นส่วนประกอบความอร่อย เนื้อหมูเด้ง นุ่ม เคี้ยวเพลิน ไม่ว่าอยู่ในเมนูไหนก็เด้ง นุ่ม ... อร่อย
- เพิ่มความน่ากินด้วยการใส่ไข่ โดยเฉพาะเมนูราดหน้า ทางร้านจะตอกไข่คลุกเคล้ากับน้ำราดหน้า เห็นเป็นอณูไข่ไก่ กระจายสีขาว ปนเหลือง .... ถ้าถามว่ารับรสไข่เข้าไปแบบเต็มชิ้นเต็มคำมั้ย ... ผมว่าไม่ !!! แต่มันเพิ่มฟิลลิ่งความน่ากิน ... เท่านั้นเอง
- รสชาดพื้นฐานของผัดซีอิ้ว และราดหน้า ของที่นี่ค่อนข้างไปทางหวานครับ และยังมีความมันจากน้ำมันที่ใช้ผัด ใครกลัวอ้วนก็คิดหนักหน่อย - -" ส่วนผัดพริก ผัดกระเพรา เผ็ดร้อน ซู่ซ่า เลยทีเดียว 
- ตอนช่วง 5 โมง - 6 โมงเย็น จะมีต้นอ่อนของผักคะน้าเสิร์ฟเคียงกัน ทานกับผัดซีิอิ้ว-ราดหน้า อร่อยเลยทีเดียว แก้เลี่ยนได้เป็นอย่างดี ... แต่ตอนนี้ผมไม่แน่ใจว่ายังมีอยู่อีกรึปล่าว 
- เนื่องจากคนผัดมีเพียงคนเดียว แต่ต้องรองรับหลายเมนู เพราะฉะนั้นถ้าไปช่วงที่ลูกค้าแน่นร้าน ... ทำใจรอหน่อยครับ ... เพราะมีเหตุการณ์ดราม่าบ่อยครั้ง จนทางร้านต้องขึ้นป้าย "สั่งอาหารแบบนี้ได้เร็ว เอาอะไรก็ได้ที่มีอยู่แล้ว หรือ กำลังจะผัด 1 จาน (กี่จานก็ว่าไป) ขอบคุณที่เข้าใจ"  ตามนั้นน่ะครับ .... แอบโหด อ่ะ 
- ราคา ธรรมดา 40 บาท พิเศษ 50 บาท ใส่ไข่ เพิ่ม 5 บาท ไข่ดาว/ไข่เจียว เพิ่ม 8 บาท 
- ร้านเปิด 17.00-23.00 น. 
- พี่ผู้ชาย ตัวโตๆ ที่รับเมนู จัดการในร้าน ... เสียงดัง ดุ ดัน แต่พี่เค้าใจดีนะครับ .... ถ้าเรา .. ไม่เกรียนพี่เค้า     